Správa zo zahraničnej pracovnej cesty

1.  Účastník ZPC:
prof. RNDr. Ján Turňa, CSc., CVTI SR, Lamačská cesta 8/A, 811 04 Bratislava, riaditeľ, AJ

Ing. Ľubomír BILSKÝ, CVTI SR, Lamačská cesta 8/A, 811 04 Bratislava, vedúci Kancelárie riaditeľa, AJ

2.  Zahraničná pracovná cesta:
Stretnutie so zástupcami výskumnej inštitúcie „ZAO PROTOM“ ohľadne spolupráce v oblasti výskumu, vývoja a transferu technológií (protónový urýchľovač) v rámci projektu „Národná infraštruktúra pre podporu transferu technológií na Slovensku – NITT SK“.

Miesto: Protvino, Moskovský región, Ruská federácia

3.  Rámcový program pobytu:
25. 09. 2013 – prílet do Moskvy, o cca. 14.45 hod. – transfer do Protvina
26. 09. 2013 – „on-site visits“ a rokovania so zástupcami „ZAO PROTOM“
27. 09. 2013 – odlet z Moskvy o cca. 15.10 hod.

4.  Stručný priebeh rokovaní:
09:00 
-	stretnutie s prof. Balakinom, riaditeľom výskumno-vývojovej organizácie „ZAO PROTOM“, úvodné diskusie;
-	prehliadka budúceho protónového terapeutického centra v Protvine, diskusie o možnej spolupráci;
-	prerokovanie harmonogramu aktivít uskutočňovaných v terapeutickom komplexe v rámci výskumu a vývoja s cieľom atestácie zariadenia a zavedenie protónovej terapie do klinickej praxe;
-	prehliadka výskumno-vývojových a výrobných priestorov „ZAO PROTOM“ v Protvine, pokračovanie diskusií o možnej spolupráci v oblasti VaV technológií protónovej terapie medzi SR a RF;
14:00 
-	pokračovanie rokovaní a príprava memoranda o spolupráci medzi MŠVVaŠ SR a výskumnou organizáciou „ZAO PROTOM“ v oblasti výskumu a vývoja protónových terapeutických technológií.
-	podpísanie memoranda o spolupráci riaditeľom „ZAO PROTOM“ a štátnym tajomníkom. 
5.  Odporúčané závery:
Vzhľadom na skúsenosti vyspelých európskych krajín a Izraela je podpora vedy, s dôrazom na transfer technológií veľmi dôležitá a prínosná pri zabezpečení trvalo udržateľného rozvoja ekonomiky. V podmienkach SR je potrebné i naďalej vyvíjať úsilie smerujúce k zvyšovaniu verejných výdavkov na vedu, ktoré sú v porovnaní s OECD krajinami u nás jedny z najnižších. Rovnako je dôležité mať vybudované štruktúry na prenos vedeckých poznatkov do praxe, vrátane podpory novovznikajúcich inovatívnych firiem, spravidla odčlenením od univerzity/výskumnej inštitúcie (tzv. spin-off, alebo spin out). V týchto oblastiach je vhodné inšpirovať sa najlepšími príkladmi z vyspelých krajín, aj keď komplexný prenos modelov z iných krajín nie je celkom možný a je potrebné zabezpečiť adaptáciu na lokálne podmienky.

6.   Prehľad prinesenej dokumentácie a miesto jej uloženia
Fotodokumentácia z protónového terapeutického centra Prtovino a výskumno-vývojových a výrobných priestorov „ZAO PROTOM“. Odborné články o problematike terapie urýchlenými protónovými zväzkami. Dokumentácia je k dispozícii u účastníkov ZPC.

7. Osobitne vyhodnotený očakávaný prínos ZPC
Technológia protónového synchrotrónu vyvinutého a patentovaného prof. Balakinom sa javí ako veľmi efektívna, vzhľadom na jej rozmery, hmotnosť a cenu. Rovnako nový prístup terapie s použitím polohovacieho kresla s pacientom je unikátna a veľmi výhodná, nakoľko nie je potrebné meniť smer ožarovania protónovými zväzkami ako v prípade ležiaceho pacienta (tzv. gantry technológie). Progresívne počítačové riadenie polohovacieho kresla zase významne šetrí čas nastavenia zariadenia na konkrétneho pacienta, vďaka memorovacej funkcii. Z týchto dôvodov sa uvedená technológia ukazuje ako najvýhodnejšia na použitie v rámci budovaného Vedecko-výskumného protónového komplexu na Slovensku. Je preto žiadúce udržiavať s pracovníkmi „ZAO PROTOM“ permanentný kontakt a komunikáciu. 

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Informácie z návštevy budú tlmočené ďalším zamestnancom CVTI SR, najmä pracovníkom zapojeným do implementácie národného projektu NITT SK. 

Súhlasím so zverejnením správy na internete: áno
Dátum: 04. 10. 2013

Správu vypracoval: Ing. Ľubomír Bilský  				...................................	

Schválil: prof. RNDr. Ján Turňa, CSc.				...................................